
Toshkent – 2026
2026-2027-OʻQUV IXTISOSLASHTIRILGAN TA’LIM MUASSASALARI AGENTLIGI HUZURIDAGI AL-BERUNIY NOMIDAGI XALQARO MAKTAB-INTERNATINING 9-SINFIGA QABUL IMTIHONI UCHUN BIOLOGIYA FANIDAN TEST SPETSIFIKATSIYASI

 Mazkur spetsifikatsiya Ixtisoslashtirilgan ta’lim muassasalari agentligi huzuridagi Al-Beruniy nomidagi xalqaro maktab-internatining 9-sinfiga o‘qishga qabul qilish boʻyicha hujjat topshirgan nomzodlarning biologiya fanidan bilim, koʻnikma va kompetensiyalarini baholashda foydalaniladigan test topshiriqlarining mazmuni, qamrovi, turi, shakli, baholash mezoni va oʻtkazilish tartibiga qoʻyilgan talablarni aks ettiradi.

I. Umumiy tamoyillar
Baholash maqsadi – nomzod oʻquvchilarining biologiya fanidan bilim, koʻnikma va kompetensiyalarini amaldagi dasturlarda belgilangan oʻquv maqsadlari asosida kompleks baholash. Mazkur baholash natijalari asosida Ixtisoslashtirilgan ta’lim muassasalari agentligi huzuridagi Al-Beruniy nomidagi xalqaro maktab-internatining 9-sinfiga qabul qilish bo‘yicha qarorlar asoslangan (valid) boʻlishini taʼminlash maqsadida baholashda validlik, ishonchlilik, adolat va shaffoflik tamoyillariga rioya qilinishi taʼminlanadi. 

II. Meʼyoriy asoslar
1. O‘zbekiston Respublikasi Prezidentining 2025-yil 15-maydagi “Prezident iqtidorli farzandlari” tashabbusini amalga oshirish chora-tadbirlari to‘g‘risida”gi PF-86-son Farmoni. 
2. Al-Beruniy nomidagi xalqaro maktab-internati Kuzatuv kengashi yig‘ilishining 2026-yil 21-yanvardagi 8-son bayoni asosida tasdiqlangan                  “Al-Beruniy nomidagi xalqaro maktab-internatiga o‘quvchilarni saralab olish va qabul qilish bo‘yicha tartib”.
3. Biologiya fanidan umumiy oʻrta taʼlimning 5 – 8-sinflar uchun amaldagi oʻquv dasturi.

III. Baholash qamrovi va ajratilgan vaqt
Ixtisoslashtirilgan ta’lim muassasalari agentligi huzuridagi Al-Beruniy nomidagi xalqaro maktab internatining 9-sinfiga o‘qishga qabul sinovi 2 bosqichda amalga oshiriladi. Birinchi bosqichda oʻquvchilarning biologiya fanini bilish darajasini aniqlash uchun jami 15 ta yopiq test topshirigʻi, ikkinchi bosqichida esa 3 ta yozma topshiriq taqdim etiladi. Birinchi bosqichdagi topshiriqlarni bajarish uchun 40 daqiqa, ikkinchi bosqichda esa  30 daqiqa vaqt ajratilgan. Test topshiriqlarining mazmun sohasi, baholanadigan bilim, koʻnikma va kompetensiyalar boʻyicha taqsimoti quyidagi jadvallarda aks etgan:

	Mazmun soha 
	Baholanadigan konstruktlar
	Testlar soni

	I.  Tirik organizmlarning xilma-xilligi va tasnifi

	1.Tirik organizmlarning xilma-xilligi va tasnifi
	Tirik organizmlarning asosiy guruhlarini taniydi, ularning umumiy va farqli belgilari hamda tasniflash mezonlarini aniqlaydi
	1

	II. Tiriklikning molekula va hujayra darajasi

	2. Tiriklikning molekula va hujayra darajasi
	Hujayra tuzilmalari va ularning vazifalarini tahlil qiladi, hujayra turlarini taqqoslaydi, bajaradigan funksiyasi o‘rtasidagi bog‘liqlikni misollar asosida tushuntiradi.
	1

	III. Hujayraning kimyoviy tarkibi

	3. Hayotiy jarayonlarning kimyoviy asoslari
	Biomolekulalarning tuzilishi va xossalarini tahlil qiladi, ularning biologik vazifalarini taqqoslaydi va hujayra jarayonlari bilan bog‘laydi.
	1

	4. Biomolekulalar tuzilishi va biologik roli
	Moddalar va energiya almashinuvi jarayonlarini tahlil qiladi, anabolizm va katabolizmni taqqoslaydi hamda energiya almashinuvi bosqichlarini bog‘laydi.
	1

	5. Moddalar va energiya almashinuvi
	Fotosintez va nafas olish jarayonlarini tahlil qiladi, ularni o‘zaro taqqoslaydi va energiya almashinuvidagi rolini tushuntiradi
	1

	6. Fotosintez va nafas olish jarayonlari
	O‘simliklarda moddalar transporti va oziqlanish jarayonlarini taniydi hamda ildiz, poya va bargning bu jarayonlardagi vazifasini aniqlaydi.
	1

	IV. Organ, organlar sistemasi

	7. O‘simliklarda moddalar transporti va oziqlanish
	O‘simliklarda moddalar transporti va oziqlanish jarayonlarini taniydi hamda ildiz, poya va bargning bu jarayonlardagi vazifasini aniqlaydi.
	1

	8. Hayvonlar va odamda oziqlanish va ovqat hazm qilish
	Ratsional ovqatlanishning ovqat hazm qilish va organizm salomatligiga ta’sirini baholaydi va sog‘lom ovqatlanish bo‘yicha ilmiy xulosa chiqaradi.
	1

	9. Nafas olish va qon aylanish tizimlari
	Nafas olish va qon aylanish tizimlarining samaradorligini baholaydi hamda tashqi omillarning organizm faoliyatiga ta’siri bo‘yicha ilmiy xulosa chiqaradi.
	1

	10. Ajratish (ekskretsiya) va ichki muhit barqarorligi
	Ajratish organlari faoliyatini tahlil qiladi, ajratish jarayonining ichki muhit barqarorligini saqlashdagi rolini tushuntiradi
	1

	11. Harakatlanish va tayanch-harakat sistemasi
	Tayanch-harakat sistemasining asosiy qismlarini biladi, ularning tuzilishi va vazifalarini aniqlaydi hamda harakatlanish jarayonidagi rolini tushuntiradi.
	1

	12. Koordinatsiya va o‘z-o‘zini boshqarish
	Nerv va gumoral boshqaruv jarayonlarini tahlil qiladi, ularning o‘zaro bog‘liqligini tushuntiradi hamda reflekslar faoliyatini izohlaydi. 
	1

	13. Sezgi organlari va oliy nerv faoliyati
	Sezgi organlari va faoliyatini tahlil qiladi, sezish va javob reaksiyalari o‘rtasidagi bog‘liqlikni tushuntiradi.
	1

	V. Ko‘payish va rivojlanish

	14. Reproduksiya, o‘sish va individual rivojlanish
	Ko‘payish turlari va individual rivojlanish bosqichlarini tahlil qiladi, ularni o‘zaro taqqoslaydi va biologik jarayonlar bilan bog‘laydi.
	1

	VI. Tur, populyatsiya, ekosistema va biosfera

	15. Tur, populyatsiya, ekosistema va biosfera
	 Tur, populyatsiya, ekosistema va biosfera darajalarini tahlil qiladi, ular o‘rtasidagi o‘zaro bog‘liqlikni tushuntiradi.
	1

	 Jami
	15 ta 



IV. Kognitiv koʻnikmalar  bo‘yicha taqsimot
Topshiriqlar uchun belgilangan ballar ularning murakkablik darajasini, bajarishda talab etiladigan bilim, ko‘nikma va mantiqiy fikrlash hajmini hisobga olgan holda belgilangan.
Test topshiriqlarining kognitiv koʻnikmalar va baholash mezoni boʻyicha taqsimoti quyidagi jadvalda aks etgan:




	Kognitiv daraja (topshiriq toifasi)
	Izohi 
	Testlar soni (ta)

	Bilish (A)  
	Reproduktiv darajadagi topshiriqlarining mazmuni o‘quvchilar tomonidan o‘quv materiali qayta ishlanmasdan, ularning xotira qobiliyatini aniqlovchi, qonuniyatlar, xossalar, formula, tushuncha va atamalarning mohiyatini bilish, yodda saqlash va tanish, odatiy vaziyatlarda qo‘llashga qaratilgan
	3 

	Qoʻllash  (B)   
	Produktiv o‘quv topshiriqlarining o‘quvchilar tomonidan o‘rganilgan qoidalar va formulalarni tanish vaziyatlarda qo‘llashni talab etadi. Ushbu topshiriqlarda o‘quvchilar berilgan ma’lumotlar asosida sodda hisob-kitoblarni bajaradi, standart shakldagi masalalarni yechadi hamda formula yoki qoidani to‘g‘ridan to‘g‘ri qo‘llaydi. 
	3

	
	Produktiv o‘quv topshiriqlari o‘quvchilardan o‘rganilgan qoidalar va formulalarni bir nechta bosqichdan iborat hamda qisman noodatiy vaziyatlarda ongli ravishda qo‘llashni talab etadi. Ushbu topshiriqlarda o‘quvchilar masala shartini tahlil qiladi, mos yechim usulini tanlaydi, bir nechta formulalar yoki qoidalarni ketma-ket va mantiqiy bog‘liqlikda qo‘llaydi hamda yechim jarayonida oraliq xulosalar chiqaradi.
	6

	Mulohaza  (C)   
	Intellektual darajadagi topshiriqlar o‘zlashtirilgan bilim, va ko‘nikmalarni notanish vaziyatlarda qo‘llash, tahlil qilish, sintezlash, qiyosiy taqqoslash, qonun va qonuniyatlarni qo‘llab, umumlashtirishni talab qiladi
	3 



VII. Baholash  shakli
Oʻquvchilarning biologiyani bilish darajasi birinchi bosqichda 25,5 ball bilan, ikkinchi bosqichda esa 15 ball bilan baholanadi. Har bir bosqichda baholanadigan mazmun soha, kognitiv jarayonlar va baholash mezoni quyidagi jadvallarda berilgan.

Birinchi bosqichda baholanadigan mazmun soha, kognitiv jarayonlar va baholash mezoni
1-jadval
	Topshiriq tartib raqami
	Mazmun sohasi
	Topshiriq toifasi
	Ball

	1
	Tirik organizmlarning xilma-xilligi va tasnifi
	A
	1,1

	2
	Hujayra – tirik organizmlarning tuzilish va funksional birligi
	B
	1,1

	3
	Hayotiy jarayonlarning kimyoviy asoslari
	A
	1,1

	4
	Biomolekulalar tuzilishi va biologik roli
	B
	1,1

	5
	Moddalar va energiya almashinuvi
	C
	2,1

	6
	Fotosintez va nafas olish jarayonlari
	B
	2,1

	7
	O‘simliklarda moddalar transporti va oziqlanish
	B
	2,1

	8
	Hayvonlar va odamda oziqlanish va ovqat hazm qilish
	B
	2,1

	9
	Nafas olish va qon aylanish tizimlari
	C
	2,1

	10
	Ajratish (ekskretsiya) va ichki muhit barqarorligi
	B

	11
	Harakatlanish va tayanch-harakat sistemasi
	A
	1,1

	12
	Koordinatsiya va o‘z-o‘zini boshqarish 
	B
	2,1

	13
	Sezgi organlari va oliy nerv faoliyati
	B
	2,1

	14
	Reproduksiya, o‘sish va individual rivojlanish
	B
	1,1

	15
	Tur, populyatsiya, ekosistema va biosfera
	C
	2,1

	Jami
	25,5 ball



Ikkinchi bosqichda baholanadigan mazmun soha, kognitiv jarayonlar va baholash mezoni
2-jadval
	Topshiriq tartib raqami
	Mazmun sohasi
	Topshiriq toifasi
	Baholash mezoni

	1
	Hujayra, organ, organizm sistemalari va funksiyasi
	B
	0-3 ball

	2
	Tur, populyatsiya, ekosistema, biosfera
	C
	0-5 ball

	3
	Moddalar va energiya almashinuvi
	C
	0-7 ball

	Jami
	15 ball




IX. Tavsiya etiladigan asosiy adabiyotlar

1.Biologiya 5-sinf O‘.Pratov, A.To‘xtayev, F.Azimova, Z.Tillayeva –Toshkent “O‘zbekiston”, 2020
2. Suyarov K. T. va boshq. Tabiiy fanlar. 6-sinf uchun darslik. – Toshkent: Respublika ta’lim markazi, 2022.
3.  Biologiya. 7-sinf: Umumiy oʻrta taʼlim maktablarining 7- sinfi uchun darslik, K. Safarov, M.Umaraliyeva, Z.Tillayeva, I. Abduraxmonova, U.Raxmatov, S.Haytbayeva, M.Boʻronboyeva  1- nashri. Toshkent: “Respublika taʼlim markazi”, 2022. 
4. Biologiya. 8-sinf: Umumiy oʻrta taʼlim maktablarining 8-sinfi uchun darslik, O.Mavlonov, T.Tilavov, Aminov 6- nashri.  Toshkent: “Oʻqituvchi nashriyot – Matbaa Ijodiy uyi” 2019.




















